|  |
| --- |
| **5. CHECK LIST - VYHLÁSENIE O BEZBARIÉROVEJ PRÍSTUPNOSTI –**  **DEBARIÉRIZÁCIA ADMINISTRATÍVNEJ BUDOVY** |

Zisťuje sa súlad so stavebnou legislatívou, najmä so stavebným zákonom, vyhláškou MŽP č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a článkom 9 Prístupnosť Dohovoru o právach osôb so zdravotným postihnutím.

Príloha vyhlásenia: Situácia, pôdorysy všetkých podlaží a rezy v mierke 1:100, všetky pohľady v mierke 1:100, sekcie alebo prvky (potrebné na posúdenie bezbariérovej prístupnosti) v mierke 1:50 a všetky informácie o detailoch riešenia vrátane rozmerov okien, výšok miestností, rozmerov schodiska, rozmerov dverí, vstupov a výstupov.

Kód žiadosti o NFP ..................

Názov žiadateľa .......................

1. **Druh a umiestnenie stavby**

**rekonštrukcia nadstavba, prístavba zmena účelu stavby**

|  |  |
| --- | --- |
| Názov stavby: | Druh stavby: |
| Adresa umiestnenia stavby: | Číslo parcely: |
| Číslo stavebného povolenia: | |

1. **Autor návrhu**

|  |  |  |
| --- | --- | --- |
| Meno: | Priezvisko: | Tituly: |
| Telefón: | E-mail: | |

**Prehlasujem, že požiadavky na bezbariérovú prístupnosť sú realizované v súlade so stavebnou legislatívou a spĺňa štandardy uvedené v nasledujúcej tabuľke.**

.......................................................................... ..........................................................................

Dátum, miesto Podpis autora návrhu

|  |  |  |  |  |
| --- | --- | --- | --- | --- |
|  | **Sú splnené tieto požiadavky?** | **áno** | **nie** | **Pre projekt irelevantné** |
| **1. Parkovanie** | 1. vyhradené bezbariérové parkovacie miesto (3,5 m x 5 m) je v blízkosti vstupu do budovy, 2. zabezpečený je bezbariérový prístup z parkoviska na chodník, |  |  |  |
| **2.**  **Chodníky** | 1. šírka chodníkov je najmenej 1,5 m (TP 048), 2. chodníky majú rovný povrch bez nerovností a škár, 3. je vytvorený orientačný systém pre osoby so zrakovým postihnutím (napr. signálny/reliéfny pás pri vstupe do budovy), |  |  |  |
| **3.**  **Vstup do budovy** | Výškový rozdiel vo vstupných priestoroch je bezbariérovo prekonaný jedným z týchto spôsobov:  - zabudovaná rampa s parametrami podľa bodu 5 a 6,  - zvislá zdvíhacia plošina alebo výťah,  - šikmá schodisková plošina (iba ak nie je iná možnosť),  Poznámka: schodolez (prenosné zariadenie) nie je povolený! |  |  |  |
| **4.**  **Vstupné dvere a priestory** | 1. pred dverami a v zádverí je manévrovacia plocha 1,5 m x 1,5 m, do ktorej nezasahuje dverné krídlo, 2. šírka jedného dverného krídla aspoň 0,9 m, 3. dvere sú otvárateľné automaticky, na impulz (tlačidlo), alebo pomocou zvukovej signalizácie (zvonček), 4. presklené plochy dverí sú označené kontrastne oproti pozadiu vo výške 1,4 – 1,6 m,   Poznámka: Odporúča sa aj bezbariérovo riešený prístupný infopult recepcie a vrátnice (výška cca 0,85 m), pulty majú byť vybavené prenosnou indukčnou slučkou. |  |  |  |
| **5.**  **Parametre rampy** | 1. pozdĺžny sklon rampy spĺňa požadované parametre:    * max. 1:12 (8,3%), napr. pri výške 0,45 m (3 schody) je rampa dlhá 5,4 m ,    * max. 1:8 ak je dĺžka menej ako 3 m (najviac 2 schody), 2. svetlá šírka rampy je najmenej 1,3 m, 3. voľná vodorovná manévrovacia plocha na začiatku a konci rampy je 1,5 m x 1,5 m, 4. dĺžka jedného ramena rampy je najviac 9 m (avšak pri sklone 1:8 najviac 3 m), 5. odpočívadlo medzi ramenami rampy je dlhé najmenej 2 m (pri   pravouhlom prepojení najmenej 1,5 m x 1,5 m),  Poznámka: ramená rampy musia byť priame! |  |  |  |
| **6. Vybavenie rampy** | 1. držadlá sú umiestnené po oboch stranách rampy (vo výške 0,9 m, prípadne aj v 0,75 m), 2. vodiace tyče sú po oboch stranách rampy vo výške 0,3 m, alebo obruby proti vybočeniu do výšky 0,1 m (nie sú nutné pri plných zábradliach), 3. zdrsnený a nešmykľavý povrch rampy, |  |  |  |
| **7.**  **Trasy po budove** | 1. bezbariérový a plynulý prechod pre osoby na vozíku alebo s kompenzačnými pomôckami, 2. výška prahu najviac 20 mm (optimálne bezprahové dvere), 3. orientačný systém pre osoby so zrakovým postihnutím (umelé vodiace línie, varovné pásy pred schodmi, kontrastné značenie priestorov a prvkov, reliéfne označenie účelu miestnosti, taktilné označenie poschodia na madle schodiska a pod.), |  |  |  |
| **8.**  **Riešenie výškových rozdielov v budove** | Výškový rozdiel v komunikačných priestoroch je bezbariérovo prekonaný jedným z týchto spôsobov:   * výťah s rozmermi min. 1,1 m x 1,4 m, s požadovaným vybavením, * zabudovaná rampa s parametrami podľa bodov 5 a 6, * zvislá zdvíhacia plošina, * evakuačný výťah s kabínou rozmerov najmenej 1100 x 2100 mm s požadovaným vybavením * šikmá schodisková plošina (iba ak nie je iná možnosť),   Poznámka: Schodolez (prenosné zariadenie) nie je povolený! |  |  |  |
| **9. Bezbariér. toalety** | 1. rozmery záchodovej kabíny sú najmenej 1,4 m x 1,8 m (odporúča sa 1,6 m x 1,8 m), 2. vedľa WC misy je voľný priestor min. 0,8 m na zasunutie /   presadnutie z vozíka,   1. sklopné držadlá sú po oboch stranách vedľa WC misy, 2. dvere sú široké min. 0,8 m (optimálne 0,9 m) otváravé smerom von zo záchodovej kabíny, 3. umývadlo má podomietkový / úsporný sifón – umožňuje osobe na vozíku zasunutie nôh pod umývadlo, 4. zrkadlo je vo vyhovujúcej výške aj pre osoby sediace na vozíku, |  |  |  |
| **10.**  **Administr. pracoviská, kancelárie** | 1. svetlá šírka dverí min. 0,8 m (optimálne 0,9 m), 2. manévrovací priestor Ø 1,5 m pre osobu na vozíku pri dverách, pri   úložných skrinkách, pracovnom stole a pod.,   1. voľná podlahová plocha pre 1 zamestnanca min. 2,0 m2 okrem zariadení a spojovacej cesty, 2. širšie uličky medzi nábytkom (min. 1,0 m), |  |  |  |
| **11.**  **Priestor styku s klientom,čakáreň** | 1. svetlá šírka vstupných dverí min. 0,9 m (optimálne 1,2m), pri   dvojkrídlových dverách je aspoň jedno z krídel široké 0,9 m,   1. manévrovací priestor Ø 1,5 m pre osobu na vozíku pri dverách, pri   stole, pulte a pod.,   1. širšie uličky medzi nábytkom (min. 0,9 m), 2. prístupné obslužné pulty/okienka vo výške cca 0,85 m, pulty majú byť vybavené prenosnou indukčnou slučkou |  |  |  |
| **12.**  **Šatne a umyvárne** | 1. svetlá šírka dverí min. 0,8 m (optimálne 0,9 m), 2. manévrovací priestor Ø 1,5 m pri vstupe do šatne a pri skrinkách, vešiakových paneloch, laviciach, 3. v priestore je široká lavica na prezlečenie, 4. bezbariérová sprcha (voľný priestor 1,4 m x 1,4 m), 5. bezbariérové WC v blízkosti šatne,   Poznámka: Pri rekonštrukcii je možné vytvoriť samostatnú bezbariérovú hygienickú kabínu (bezbariérovú kúpeľňu) |  |  |  |
| **13. Rokovacie miestnosti, zasadačky** | 1. bezbariérový prístup z chodby a z kancelárie, 2. aspoň jedno krídlo vstupných dverí musí byť široké min. 0,9 m, 3. manévrovací priestor Ø 1,5 m pre osobu na vozíku pri dverách, pri rokovacom stole, prezentačnom stole, pulte a pod., 4. bezbariérový prístup na pódium (ak sa navrhuje), 5. v auditóriu s pevne zabudovanými sedadlami sú vytvorené najmenej 2 vyhradené miesta pre osoby na vozíku   Poznámka: vyhradené miesta pre osoby na vozíku musia byť situované v blízkosti únikových východov |  |  |  |
| **14.**  **Jedáleň** | 1. bezbariérový prístup do jedálne, 2. aspoň jedno dverné krídlo má šírku 0,9 m, 3. širšie uličky medzi stolmi (min. 0,9 m ) umožňujúce pohyb osoby na vozíku a zasunutie sa pod stôl,   Poznámka: Odporúča sa realizovať prístupné obslužné okienka/pulty vo výške cca 0,85 m |  |  |  |
| **15.**  **Únikové**  **trasy** | Odporúčania, ktoré zvýšia bezpečnosť osôb so zdravotný postihnutím:   1. v priestore chránenej únikovej cesty je vymedzený priestor na čakanie osôb, neschopných samostatného úniku, na asistenciu pri evakuácii a to na každom podlaží, 2. k dispozícii je evakuačná stolička 3. únikové východy sú široké najmenej 0,9 m, |  |  |  |
| **16.**  **Rozptylové plochy, vonkajšie priestory** | 1. bezbariérový prechod do vonkajších priestorov určených na zhromaždenie zamestnancov a návštevníkov budovy, 2. komunikácie majú spevnený povrch bez širokých škár, do ktorých by mohli zapadnúť kolieska, 3. lavičky pri chodníkoch sú umiestnené na spevnenej ploche   (nezužujú šírku chodníka), |  |  |  |
| **17. Prevádzk. priestory, dielne, archívy, sklady a p.** | 1. bezbariérový prístup do všetkých prevádzkových častí zariadenia, 2. šírka dverí najmenej 0,8 m (optimálne 0,9m), 3. manévrovací priestor Ø 1,5 m pri vstupe a krížení komunikácií, voľný priestor medzi pracovným stolom a nábytkom min. 1,0 m 4. pri vybavení pracovnou linkou alebo umývadlom riešenie s možnosťou zasunutia vozíka pod umývadlo či pult. |  |  |  |

**Doplňujúce informácie:**

(Uveďte vážne dôvody, prečo nie je niektorá požiadavka splnená zo strany prijímateľa)