**Inštrukcie k obsahu povinných príloh ŽoNFP**

Žiadateľ spolu s formulárom ŽoNFP predkladá relevantné povinné prílohy, ktoré sú uvedené   
v nasledujúcej tabuľke. Povinné prílohy sa predkladajú výlučne elektronicky prostredníctvom informačného monitorovacieho systému (ďalej len „ITMS21+“).

V listinnej podobe je ŽoNFP bez príloh možné podať len v origináli, opečiatkovanú (v prípade, že žiadateľ má povinnosť používať pečiatku) a podpísanú (osobou oprávnenou konať v mene žiadateľa) na adresu poskytovateľa uvedenú vo výzve.

Zaslenie ŽoNFP bez príloh prostredníctvom portálu [www.slovensko.sk](http://www.slovensko.sk) do e-schránky poskytovateľa, podpísaný kvalifikovaným elektronickým podpisom alebo kvalifikovaným elektronickým podpisom s mandátnym certifikátom.

Ak sú prílohy ŽoNFP predložené v inom ako slovenskom jazyku, je žiadateľ povinný priložiť aj preklad do slovenského jazyka. Úradný preklad sa nevyžaduje. Preklad do slovenského jazyka sa nevyžaduje v prípade príloh, ktoré sú originálne vyhotovené v českom jazyku.

V tabuľke sú v rámci špecifikácie uvedené bližšie informácie o príslušnej prílohe, o subjekte, ktorý príslušnú povinnú prílohu vydáva, o tom, či poskytovateľ pre danú prílohu definoval záväzný formulár, o referenčnom termíne predloženia prílohy a o formáte predloženia prílohy ŽoNFP.

Žiadateľ označí prílohy ich názvom a poradovým číslom v číselnej postupnosti jednotlivých príloh tohto dokumentu. Súbory, ktoré nahrá žiadateľ do ITMS21+ označí **„Príloha č. X­\_kód ITMS“.**   
V prípade doplnenia chýbajúcich náležitostí je potrebné dopĺňanú prílohu označiť **„Príloha č. X\_kód ITMS\_doplnenie AO“,** resp. **„Príloha č. X\_kód ITMS\_doplnenie OH“**.

**Skratky použité v tomto dokumente majú rovnaký význam ako sú definované v samotnej výzve.**

V prípade, ak má poskytovateľ akékoľvek pochybnosti ohľadom preukázania splnenia PPP, vyzve žiadateľa na predloženie konkrétnej prílohy, resp. dokumentu.

Ďalšie informácie o predložení ŽoNFP sú upravené v metodickom dokumente CKO, kapitola 3 [Všeobecnej informácie k predkladaniu a schvaľovaniu ŽoNFP](https://eurofondy.gov.sk/dokumenty-a-publikacie/metodicke-dokumenty/metodicke-dokumenty-cko/).

|  |
| --- |
| **Príloha č. 1 ŽoNFP: PLNOMOCENSTVO (ak relevantné)** |
| Vydáva: **Žiadateľ** (v prípade plnomocenstva) |
| Záväzný formulár: **Nie** |
| Referenčný termín : **Plnomocenstvo môže byť vyhotovené a podpísané aj po termíne predloženia ŽoNFP, avšak najneskôr ku dňu predloženia doplnenia chýbajúcich náležitostí ŽoNFP jedine v prípade, ak sa vzťahuje na úkony po predložení ŽoNFP** |
| Formát predloženia prílohy: **Sken (vo formáte .pdf) cez ITMS21+** |
| V prípade, ak **štatutárny orgán žiadateľa splnomocní** na úkony súvisiace s predložením  a/alebo konaním o ŽoNFP inú osobu/osoby, je potrebné v rámci prílohy č. 1 ŽoNFP predložiť sken plnomocenstva, ktorým štatutárny orgán oprávňuje danú osobu/-y na predmetné úkony, resp.  v prípade obce, pri poverení zástupcu starostu, písomné poverenie starostu v zmysle § 13b zákona  o obecnom zriadení.  **Plnomocenstvo musí obsahovať minimálne:**   * označenie a podpis štatutárneho orgánu žiadateľa (označenie obsahuje údaje o názve/obchodnom mene, sídle, IČO); * označenie a podpis každej splnomocnenej osoby, ktoré obsahuje údaje o mene, priezvisku, adrese trvalého pobytu, dátume narodenia (ak je splnomocneným fyzická osoba), alebo názve/obchodnom mene, sídle, IČO (ak je splnomocneným právnická osoba) a podpis každej splnomocnenej osoby; * rozsah splnomocnenia, t. j. identifikácia úkonov, na ktoré sú osoby splnomocnené; * dátum udelenia plnomocenstva.   Pozn. v prípade, ak si žiadateľ želá, aby poskytovateľ doručoval splnomocnenej osobe písomnosti, týkajúce sa ŽoNFP, na inú adresu ako adresu jej trvalého pobytu, je nutné v rámci plnomocenstva uviesť aj adresu, na ktorú má poskytovateľ doručovať písomnosti splnomocnenej osobe, a zároveň jasne a určito túto adresu na doručovanie písomností odlíšiť od adresy trvalého pobytu splnomocnenej osoby.  Poskytovateľ odporúča, aby mala splnomocnená osoba vytvorenú a v splnomocnení uvedenú  e-schránku. V takom prípade bude poskytovateľ komunikovať so splnomocnenou osobou prostredníctvom e-schránky. V prípade, že plnomocenstvo bude vydané na obmedzený časový úsek, musí byť v čase predloženia ŽoNFP **platné a zahŕňať v stanovenom čase platnosti obdobie potrebné na výkon činností, na ktoré je splnomocnenie vydané a ktoré je v rámci predloženej ŽoNFP potrebné vykonať.**  Splnomocnenie je potrebné predložiť aj v prípade, ak je ŽoNFP predložená prostredníctvom  e-schránky a je podpísaná inou osobou ako štatutárnym orgánom žiadateľa. |

|  |
| --- |
| **Príloha č. 2 ŽoNFP: DOKUMENTY PREUKAZUJÚCE OPRÁVNENOSŤ Z HĽADISKA PLNENIA POŽIADAVIEK V OBLASTI POSUDZOVANIA VPLYVOV NAVRHOVANEJ ČINNOSTI ALEBO ZMENY NAVRHOVANEJ ČINNOSTI NA ŽIVOTNÉ PROSTREDIE** |
| Vydáva: **Príslušný okresný úrad - odbor starostlivosti o ŽP, Ministerstvo životného prostredia SR – odbor posudzovania vplyvov na životné prostredie** |
| Záväzný formulár: **Nie** |
| Referenčný termín: **Dokumenty preukazujúce oprávnenosť z hľadiska plnenia požiadaviek v oblasti posudzovania vplyvov na životné prostredie môžu byť vydané aj po skončení konania o ŽoNFP v tzv. predzmluvnom režime. Vydané rozhodnutie musí nadobudnúť právoplatnosť v predzmluvnom režime t.j. v čase pred podpisom zmluvy o NFP.** |
| Formát predloženia prílohy: **Sken (vo formáte .pdf) cez ITMS21+** |
| Táto príloha je relevantná iba v prípade, ak aktivity spadajú do pôsobnosti zákona č. 24/2006 Z. z. o posudzovaní vplyvov na životné prostredie a o zmene v doplnení niektorých zákonov v znení neskorších predpisov (ďalej len „zákon o posudzovaní vplyvov“). V ostatných prípadoch je irelevantná.  V rámci tejto prílohy ŽoNFP žiadateľ predkladá sken jedného z nasledovných výstupov z procesu posudzovania vplyvov navrhovanej činnosti/zmeny navrhovanej činnosti na životné prostredie podľa zákona o posudzovaní vplyvov:   1. **Rozhodnutie z konania o podnete** podľa § 19 zákona o posudzovaní vplyvov   Príslušný orgán v konaní o podnete rozhodnutím určí, či posudzovaniu podlieha navrhovaná činnosť alebo jej zmena, ktorá nedosahuje prahovú hodnotu uvedenú v prílohe č. 8 zákona o posudzovaní vplyvov) alebo,   1. **Záverečné stanovisko príslušného orgánu (súhlasí / nesúhlasí)**   Záverečné stanovisko je rozhodnutie, ktoré je záväzné pre následné povoľovacie konanie podľa osobitného predpisu. Právoplatnosťou súhlasného záverečného stanoviska vzniká oprávnenie navrhovateľa navrhovanej činnosti alebo jej zmeny, ktorá musí byť predmetom posudzovania vplyvov podľa [§ 18 ods. 1](https://www.slov-lex.sk/ezbierky-fe/pravne-predpisy/SK/ZZ/2006/24/#paragraf-18.odsek-1), podať návrh na začatie povoľovacieho konania k navrhovanej činnosti alebo jej zmene v súlade s podmienkami stanovenými v záverečnom stanovisku alebo,   1. **Záväzného stanoviska zo zisťovacieho konania (posudzovať/neposudzovať)**   Zisťovacie konanie je definované ako proces v rámci ktorého príslušný orgán na základe podkladov predložených navrhovateľom navrhovanej činnosti alebo jej zmeny, určí (determination) formou rozhodnutia, či navrhovaná činnosť alebo jej zmena definovaná v Prílohe č. 8, časti B zákona o posudzovaní vplyvov, má potenciál spôsobiť významný nepriaznivý vplyv na životné prostredie a teda či má byť predmetom procesu posudzovania vplyvov na životné prostredie. Záväzné stanovisko zo zisťovacieho konania, v ktorom príslušný orgán, určil, že navrhovaná činnosť alebo jej zmena nebude podliehať posudzovaniu vplyvov podľa príslušných ustanovení zákona o posudzovaní vplyvov oprávňuje navrhovateľa navrhovanej činnosti alebo jej zmeny k podaniu návrhu v následnom povoľovacom konaní podľa osobitného predpisu.  **Zisťovacie konanie podľa § 29 zákona o posudzovaní vplyvov („malá EIA“)**   * Dokumentácia bez zmeny – Zámer a Oznámenie o zmene navrhovanej činnosti, * Vyňaté spod režimu správneho poriadku, * Verejnosť nemá aktívnu účasť (možnosť zaslať tzv. nevyžiadané stanovisko), * Pripomienkovanie - 21 dní (rezortný orgán, povoľujúci orgán, dotknutý orgán a dotknutá obec, na území ktorej sa má navrhovaná činnosť alebo jej zmena realizovať), * Príslušný orgán zverejňuje dokumentáciu v centrálnom informačnom systéme, * Ústne pojednávanie - za účelom prerokovania pripomienok , * Právo nazerať do spisu - navrhovateľ a dotknutá obec, na území ktorej sa má navrhovaná činnosť alebo jej zmena realizovať, * Rozhodnutie zo zisťovacieho konania = záväzné stanovisko zo zisťovacieho konania, ktorého výrokom môže byť a) neposudzovať podľa príslušných ustanovení zákona o posudzovaní vplyvov alebo b) posudzovať podľa príslušných ustanovení zákona o posudzovaní vplyvov.   **Záväzné stanovisko zo zisťovacieho konania podľa § 29 zákona o posudzovaní vplyvov**   * Vydanie - 15 dní odo dňa ústneho pojednávania, max. 60 (90) dní odo dňa doručenia zámeru alebo oznámenia o zmene navrhovanej činnosti, * platnosť – 3 roky, možnosť predĺžiť o dva roky a to aj opakovane; max. na 7 rokov, * ak príslušný orgán v záväznom stanovisku zo zisťovacieho konania určí, že navrhovaná činnosť alebo jej zmena sa:   + nemá posudzovať podľa tohto zákona, po nadobudnutí účinnosti je navrhovateľ oprávnený podať návrh na začatie povoľovacieho konania,   + má byť predmetom posudzovania vplyvov, prílohou je určený rozsah hodnotenia, * opravný prostriedok – odvolanie (do 15 dní):   + ak posudzovať, môže podať odvolanie len navrhovateľ,   + ak neposudzovať, môže podať odvolanie dotknutá obec, na území ktorej sa má navrhovaná činnosť alebo jej zmena realizovať alebo dotknutá verejnosť, * najbližšie nadriadený orgán rozhodne o odvolaní do 21 dní od jeho postúpenia (možnosť súdneho preskúmania).   **Posudzovanie vplyvov rozsah hodnotenia podľa § 23 ods. 5 zákona o posudzovaní vplyvov („veľká EIA“)**  **Administratívny proces – vyňatý spod režimu správneho poriadku**   * Vydanie – 15 dní odo dňa konania ústneho pojednávania; max 60 (90) dní od predloženia informácie o navrhovanej činnosti alebo jej zmeny, * Verejnosť nepripomienkuje rozsah hodnotenia, * Platnosť – 3 roky, možnosť predĺžiť o dva roky a to aj opakovane; max. na 7 rokov (overiť aktuálnosť podmienok), * Po uplynutí platnosti rozsahu hodnotenia je navrhovateľ povinný predložiť informáciu o navrhovanej činnosti alebo jej zmene.   Výstupy z procesu posudzovania vplyvov navrhovanej činnosti/zmeny navrhovanej činnosti na životné prostredie podľa zákona o posudzovaní vplyvov **musia byť** **vo vzťahu k posudzovanému miestu  v súlade s miestom (miestami) realizácie projektu** definovaným v tabuľke č. 6 Miesto realizácie projektu, Prílohy č.10 Vzorový formulár ŽoNFP, resp. s miestami uvedenými v povoleniach na realizáciu projektu, energetickom audite a projektovej dokumentácií. Z vyššie uvedeného vyplýva, že ak príslušný orgán vydáva výstup **s určením presného miesta realizácie (konkretizácia parciel)**, musí výstup obsahovať všetky parcely súvisiace s projektom alebo zhodnotené z projektu. |

|  |
| --- |
| **Príloha č. 3 ŽoNFP: DOKUMENTY PREUKAZUJÚCE SÚLAD S POŽIADAVKAMI V OBLASTI DOPADU PLÁNOV A PROJEKTOV NA ÚZEMIA PATRIACE DO EURÓPSKEJ SÚSTAVY CHRÁNENÝCH ÚZEMÍ NATURA 2000** |
| Vydáva:  **Štátna ochrana prírody** pre stanovisko podľa § 65a ods. 2 písm. k) zákona o ochrane prírody a krajiny[[1]](#footnote-1)  **Správa príslušného Národného parku** pre stanovisko podľa § 65b ods. 3 v spojení s § 65a ods. 2 písm. k) zákona o ochrane prírody a krajiny  **Okresný úrad** pre vyjadrenie, resp. stanovisko podľa § 9 ods.2, resp. záväzné stanovisko pre § 9 ods. 3 zákona o ochrane prírody a krajiny  **Okresný úrad v sídle kraja** pre odborné stanovisko podľa § 28 ods. 7 zákona o ochrane prírody a krajiny |
| Záväzný formulár:  **Nie** – stanovisko Štátnej ochrany prírody, resp. Správy národného parku,  **Nie** - odborné stanovisko podľa §28 ods. 7 zákona o ochrane prírody a krajiny |
| Referenčný termín : **Stanovisko, vyjadrenie alebo odborné stanovisko môže byť vydané aj po termíne predloženia ŽoNFP, avšak najneskôr v predzmluvnom režime t.j. v čase pred podpisom zmluvy o NFP.** |
| Formát predloženia prílohy: **Sken (vo formáte .pdf) cez ITMS21+** |
| V rámci tejto prílohy ŽoNFP žiadateľ predkladá:  a) **stanovisko Štátnej ochrany prírody podľa § 65a ods. 2 písm. k) zákona o ochrane prírody a krajiny**, preukazujúce, že projekt (samostatne alebo v kombinácii s iným plánom alebo projektom) nebude mať významný nepriaznivý vplyv na územia sústavy chránených území Natura 2000 alebo  b) **stanovisko príslušnej Správy NP podľa § 65b ods. 3 v spojení s § 65a ods. 2 písm. k) zákona o ochrane prírody a krajiny**, preukazujúce, že projekt (samostatne alebo v kombinácii s iným plánom alebo projektom) nebude mať významný nepriaznivý vplyv na územia sústavy chránených území Natura 2000 alebo  c) **vyjadrenie/stanovisko okresného úradu podľa §9 ods. 2 zákona o ochrane prírody a krajiny**, ktoré vydáva okresný úrad (orgán ochrany prírody) ako dotknutý orgán v rámci konania podľa osobitných predpisov k plánovanej činnosti, pričom z vyjadrenia/stanoviska musí byť zrejmé, že projekt nenapĺňa znaky plánu a projektu, ktorý pravdepodobne bude mať vplyv na územia európskej sústavy chránených území Natura 2000 alebo  d) **záväzné stanovisko okresného úradu podľa §9 ods. 3 zákona o ochrane prírody a krajiny**, ktoré vydáva okresný úrad (orgán ochrany prírody) podľa osobitných predpisov k plánovanej činnosti, pričom zo záväzného stanoviska musí byť zrejmé, že projekt nenapĺňa znaky plánu a projektu, ktorý pravdepodobne bude mať vplyv na územia európskej sústavy chránených území Natura 2000 alebo  e) v prípade projektu, ktorého realizácia aktivít **priamo zasahuje** územie európskej sústavy chránených území **Natura 2000**, alebo pri ktorom je pravdepodobné, že môže mať samostatne alebo s iným plánom alebo projektom na tieto územia významný vplyv, **odborné stanovisko okresného úradu v sídle kraja vydané podľa § 28 ods. 7 zákona o ochrane prírody a krajiny** k možnosti významného vplyvu projektu na územia európskej sústavy chránených území Natura 2000, pričom zo stanoviska musí byť zrejmé, že aktivity projektu/projekt pravdepodobne nebude mať významný nepriaznivý vplyv na územia európskej sústavy chránených území Natura 2000.  **Stanovisko**  Žiadateľ požiada o vydanie stanoviska podľa písm. a. alebo b. príslušnú organizáciu ochrany prírody a krajiny, v ktorej územnej pôsobnosti sa má projekt realizovať. Žiadateľ podáva žiadosť o vydanie stanoviska podľa územnej pôsobnosti organizácií ochrany prírody a krajiny, pričom sa zohľadňuje jej organizačné členenie.  Územná pôsobnosť organizácií ochrany prírody a krajiny je zverejnená na webovom sídle Štátnej ochrany prírody <https://www.sopsr.sk/web/?cl=112>  V prípade, že projekt zasahuje do územnej pôsobnosti viacerých organizácií ochrany prírody a krajiny (správy národných parkov alebo správy chránenej krajinnej oblasti/regionálnych centier ochrany prírody), stanovisko vydáva organizácia ochrany prírody a krajiny, kam zasahuje najviac projektového územia, po dohode s ostatnými organizáciami ochrany prírody a krajiny. V prípade pochybností príslušnú organizáciu určí MŽP SR.  V prípade, ak projekt zasahuje do územnej pôsobnosti viacerých správ chránených krajinných oblastí/regionálnych centier ochrany prírody, stanovisko vydá Riaditeľstvo Štátnej ochrany prírody SR.  **Vyjadrenie/stanovisko/záväzné stanovisko**  Žiadateľ požiada o vydanie vyjadrenia/stanoviska/záväzného stanoviska podľa písm. c. a d. príslušný okresný úrad, v ktorého územnej pôsobnosti sa má projekt realizovať.  **Odborné stanovisko**  Žiadateľ požiada o vydanie odborného stanoviska podľa písm. e. príslušný okresný úrad v sídle kraja, v ktorého územnej pôsobnosti sa má projekt realizovať.  Ak podľa odborného stanoviska nemožno vylúčiť pravdepodobnosť významného vplyvu projektu na územie európskej sústavy chránených území Natura 2000, či už samostatne alebo v kombinácii s iným plánom alebo projektom, návrh projektu podlieha podľa § 28 ods. 8 zákona o ochrane prírody a krajiny posudzovaniu vplyvov na životné prostredie podľa § 18 ods. 1 písm. g) zákona o posudzovaní vplyvov.  Žiadateľ je v takom prípade povinný predložiť výstup z procesu posudzovania vplyvov navrhovanej činnosti/zmeny navrhovanej činnosti na životné prostredie podľa zákona o posudzovaní vplyvov v rámci Prílohy č. 1 ŽoNFP: Dokumenty preukazujúce oprávnenosť z hľadiska plnenia požiadaviek v oblasti posudzovania vplyvov na životné prostredie tohto dokumentu.  **Náležitosti žiadosti o vydanie stanoviska, vyjadrenia, záväzného stanoviska, odborného stanoviska**  K žiadosti o vydanie stanoviska, vyjadrenia, záväzného stanoviska, odborného stanoviska je potrebné priložiť vecný popis projektu (vrátane aktuálnej situácie, osobitne v prípade ak projekt nadväzuje na už existujúcu činnosť žiadateľa v dotknutom území), mapu s lokalizáciou projektu tak, aby bolo možné projekt lokalizovať v teréne a posúdiť jeho možné vplyvy na územia európskej sústavy chránených území Natura 2000. Ďalej sa v žiadosti uvedie kód a názov tejto výzvy.  Žiadosť o vydanie stanoviska, vyjadrenia, záväzného stanoviska, odborného stanoviska je potrebné podávať vždy v dostatočnom časovom predstihu pred termínom ukončenia predkladania ŽoNFP, pretože v prípade prijatia viacerých žiadostí o vydanie stanoviska tesne pred termínom ukončenia výzvy, resp. hodnotiaceho kola a plnenia aj iných úloh môže byť problém so skorým vydaním potvrdenia.  Predloženie prílohy je nerelevantné pre žiadateľov, ktorí v rámci prílohy č. 2 ŽoNFP tohto dokumentu, predkladajú platné záverečné stanovisko z posudzovania vplyvov na životné prostredie alebo rozhodnutie zo zisťovacieho konania podľa § 18 ods. 1 zákona 24/2006 Z. z., t. j. títo žiadatelia prílohu č. 3 ŽoNFP tohto dokumentu vôbec nepredkladajú (nakoľko vplyvy navrhovanej činnosti, resp. jej zmeny na územia európskej sústavy chránených území Natura 2000 boli vyhodnotené v rámci povinného hodnotenia). |

|  |
| --- |
| **Príloha č. 4 ŽoNFP: UPOVEDOMENIE O ODKLADE EXEKÚCIE** |
| Vydáva: **Exekútor** |
| Záväzný formulár: **Nie** |
| Referenčný termín : **Upovedomenie o odklade exekúcie môže byť vyhotovené aj po termíne predloženia ŽoNFP, najneskôr ku dňu podpisu Zmluvy o NFP.** |
| Formát predloženia prílohy: **Sken (vo formáte .pdf) cez ITMS21+** |
| V rámci tejto prílohy ŽoNFP žiadateľ predkladá sken upovedomenia o odklade exekúcie, za účelom preukázania splnenia PPP Podmienka zákazu vedenia výkonu rozhodnutia voči žiadateľovi. V prípade, ak celková súhrnná výška vymáhaného nároku, vrátane trov súvisiacich s výkonom rozhodnutia za všetky exekúcie alebo iné výkony rozhodnutia neprekračuje súhrnne 1 % NFP požadovaného žiadateľom v podanej ŽoNFP, nie je nutné túto prílohu predkladať. |

|  |
| --- |
| **Príloha č. 5 ŽoNFP: UZNESENIE (VÝPIS Z UZNESENIA) O SCHVÁLENÍ PROGRAMU ROZVOJA A PRÍSLUŠNEJ ÚZEMNOPLÁNOVACEJ DOKUMENTÁCIE** |
| Vydáva: **Žiadateľ** |
| Záväzný formulár: **Nie** |
| Referenčný termín : **Výpis z uznesenia o schválení programu rozvoja a príslušnej územnoplánovacej dokumentácie môže byť vyhotovené aj po termíne predloženia ŽoNFP, avšak najneskôr ku dňu predloženia doplnenia chýbajúcich náležitostí ŽoNFP v rámci administratívneho overovania, avšak uznesenie musí byť prijaté pred predložením ŽoNFP.** |
| Formát predloženia prílohy: **Sken (vo formáte .pdf) cez ITMS21+** |
| V rámci tejto prílohy ŽoNFP predkladá žiadateľ za obec/obce v ktorých sa fyzicky projekt realizuje:   1. **uznesenie (výpisu z uznesenia) o schválení programu obce, resp. spoločného programu rozvoja obcí**   a   1. **uznesenie (výpis z uznesenia) o schválení príslušnej územnoplánovacej dokumentácie (ak relevantné).**   Ak obec/obce, v ktorých sa projekt fyzicky realizuje nie je povinná mať vypracovanú územnoplánovaciu dokumentáciu uznesenie k jej schváleniu žiadateľ nepredkladá a uvedené vyhlási v rámci Prílohy č. 10 – Vzorový formulár ŽoNFP, tabuľky č. 15 – Čestné vyhlásenie žiadateľa spolu s vymenovaním takýchto obcí v rámci Prílohy č. 10 – Vzorový formulár ŽoNFP, tabuľky č. 7. Popis projektu. |

|  |
| --- |
| **Príloha č. 6 ŽoNFP: DOKLAD PREUKAZUJÚCI FINANČNÚ SPOSOBILOSŤ ŽIADATEĽA** |
| Vydáva: **Žiadateľ** |
| Záväzný formulár: **Nie** |
| Referenčný termín: **V prípade individuálneho vyžiadania, doklad preukazujúci finančnú spôsobilosť žiadateľa môže byť vyhotovený aj po termíne predloženia ŽoNFP, najneskôr ku dňu podpisu Zmluvy o NFP.** |
| Formát predloženia prílohy: **Sken (vo formáte .pdf) cez ITMS21+** |
| V rámci tejto prílohy ŽoNFP žiadateľ preukazuje čestným vyhlásením v rámci Prílohy č. 10 - Vzorový formulár ŽoNFP, tabuľky č. 15 – Čestné vyhlásenie žiadateľa.  O predložení individuálnych dokladov nad rámec čestného vyhlásenia preukazujúcich finančnú spôsobilosť rozhodne poskytovateľ v rámci administratívneho overovania ŽoNFP.  Na základe individuálneho vyžiadania, žiadateľ predloží doklad preukazujúci finančnú spôsobilosť na zabezpečenie spolufinancovania projektu vo výške rozdielu celkových výdavkov projektu a požadovaného/poskytnutého nenávratného finančného príspevku.  Predmetným dokladom môže byť:   1. **výpis z bankového účtu žiadateľa,** alebo 2. **nezáväzný úverový prísľub banky,** alebo 3. **iný relevantný doklad, hodnoverne preukazujúci finančnú spôsobilosť.** |

|  |
| --- |
| **Príloha č. 7 ŽoNFP: POVOLENIE NA REALIZÁCIU PROJEKTU, VRÁTANE PROJEKTOVEJ DOKUMENTÁCIE** |
| Vydáva: **Oprávnená osoba (vydáva príslušný stavebný úrad/orgán štátnej vodnej správy)** |
| Záväzný formulár: **Nie** |
| Referenčný termín: **Oznámenie stavebného úradu k ohláseniu uskutočnenia stavieb podľa § 63 ods. 1 stavebného zákona, alebo rozhodnutie podľa § 60 o stavebnom zámere, môže byť vydané / nadobudnúť právoplatnosť aj po termíne predloženia ŽoNFP, najneskôr ku dňu podpisu Zmluvy o NFP.** |
| Formát predloženia prílohy: **Sken (vo formáte .pdf) cez ITMS21+ s výnimkou projektovej dokumentácie, ktorá môže byť prekonvertovaná do formátu pdf., tft, jpg a pod, t. j. nemusí ísť o sken listinnej dokumentácie. Rozpočet stavby na úrovni výkaz-výmer v MS Excel a sken (vo formáte pdf.) cez ITMS21+.** |
| V rámci tejto prílohy ŽoNFP žiadateľ predkladá:   1. **právoplatné rozhodnutie o stavebnom zámere**   V prípade, že lehota platnosti záväzného stanoviska k stavebnému zámeru, doložky súladu k projektu stavby ku dňu predloženia ŽoNFP/doplnenia ŽoNFP uplynula, bude žiadateľ povinný preukázať, že záväzné stanovisko k stavebnému zámeru, alebo doložky súladu k projektu stavby nestratilo platnosť, napr. predložením:   1. **právoplatného rozhodnutia o predĺžení platnosti rozhodnutia o stavebnom zámere,** 2. **právoplatné rozhodnutia o stavebnom zámere**, resp. rozhodnutie iného príslušného orgánu na povolenie realizácie stavebného zámeru v súlade s príslušnými právnymi predpismi,   V prípade realizácie drobnej stavby/jednoduchej stavby/stavebnej úpravy je potrebné predložiť:   1. **platné oznámenie stavebného úradu** k ohláseniu stavieb a stavebných úprav podľa § 63 stavebného zákona,   **V prípade, ak boli k povoleniu na realizáciu stavebného zámeru vydané rozhodnutia, ktoré menia pôvodné povoľujúce rozhodnutie, je potrebné predložiť všetky takéto rozhodnutia, ktoré boli vydané vo vzťahu k navrhovanej stavbe.**  **Z predložených dokladov musí byť zrejmé, že žiadateľ má oprávnenie na realizáciu projektu.**  **Všetky dokumenty musia byť platné počas celého konania o ŽoNFP.**  V rámci tejto prílohy ŽoNFP žiadateľ zároveň predkladá **projektovú dokumentáciu (t.j. technická správa, výkresová časť a rozpočet projektu podľa výkaz výmer vo formáte MS Excel)**, ktorá bola predmetom posúdenia v príslušnom povoľovacom konaní.  Súčasťou projektovej dokumentácie na realizáciu stavby musí byť **rozpočet stavby podľa výkazu výmer**.  **Rozpočet stavby musí byť overený** odtlačkom pečate a podpisom oprávnenej osoby:  a) autorizovaným stavebným inžinierom, alebo  b) stavebným rozpočtárom/cenárom, alebo  c) právnickou osobou, ktorá je oprávnená na vykonávanie projekčnej činnosti (v takom prípade postačuje pečať právnickej osoby a podpis zamestnanca, ktorý v mene právnickej osoby zostavil rozpočet stavby podľa výkazu-výmer)  **Pri vodných stavbách má pôsobnosť stavebného úradu, v zmysle § 26 vodného zákona, orgán štátnej vodnej správy.**  **Upozornenia:**   * Povolenie na realizáciu stavebného zámeru musí mať vyznačenie právoplatnosti, * Povolenie na realizáciu stavebného zámeru (t. j. navrhovanej činnosti) musí zároveň zohľadňovať závery/podmienky uvedené vo výstupe z procesu posudzovania vplyvov navrhovanej činnosti alebo zmeny navrhovanej činnosti na životné prostredie podľa zákona o posudzovaní vplyvov.   V prípadoch ak žiadateľovi bolo vydané povolenie podľa zákona č. 50/1976 Zb. Zákon o územnom plánovaní a stavebnom poriadku (stavebný zákon), predkladá poskytovateľovi v zmysle uvedeného stavebného zákona stále platné:   1. právoplatné stavebné povolenie 2. právoplatného rozhodnutia o predĺžení platnosti stavebného povolenia, 3. oznámením príslušnému stavebnému úradu, že žiadateľ začal so stavbou, 4. právoplatné povolenie, resp. rozhodnutie iného príslušného orgánu na povolenie realizácie stavby v súlade s príslušnými právnymi predpismi,   V prípade realizácie drobnej stavby/jednoduchej stavby/stavebnej úpravy/udržiavacích prác:   * 1. platné oznámenie stavebného úradu k ohláseniu uskutočnenia stavieb, stavebných úprav a udržiavacích prác podľa § 57 ods. 2 stavebného zákona,  1. ohlásenie drobnej stavby/jednoduchej stavby/ stavebnej úpravy/udržiavacích prác stavebnému úradu podľa § 55 ods. 2 stavebného zákona, 2. územné rozhodnutie (platné rozhodnutie o umiestnení jednoduchej stavby podľa § 39a stavebného zákona) v prípade ohlásenia jednoduchej stavby, jej prístavby alebo nadstavby, z ktorého bude zrejmé, že na uskutočnenie jej realizácie postačuje ohlásenie príslušnému stavebnému úradu (v kontexte § 39a ods. 5 stavebného zákona). |

|  |
| --- |
| **Príloha č. 8 ŽoNFP: DOKUMENTY PREUKAZUJÚCE VYSPORIADANIE MAJETKOVO-PRÁVNYCH VZŤAHOV** |
| Vydáva: **Oprávnená osoba  (zodpovedný štátny / verejný orgán napr. katastrálny úrad/orgán štátnej vodnej správy a pod.)** |
| Záväzný formulár: **Nie** |
| Referenčný termín : **Žiadateľ je povinný v „predzmluvnom režime / čase“, avšak najneskôr ku dňu podpisu Zmluvy o NFP, preukázať vysporiadanie majetkovo-právnych vzťahov k nehnuteľnému majetku, v rámci ktorého sa bude realizovať projekt, resp. k hnuteľnému dlhodobému majetku, ktorý bude zhodnotený z NFP – tzn., že vo vzťahu k všetkým nehnuteľnostiam (pozemky a stavby) a hnuteľným veciam, na/v ktorých, resp. kde sa bude projekt realizovať je žiadateľ povinný mať vysporiadané majetkovo-právne vzťahy, musia byť vo výlučnom vlastníctve žiadateľa, alebo k nim musí mať iné právo, na základe ktorého je ich oprávnený užívať, a to počas celej doby realizácie hlavných aktivít projektu a celého obdobia udržateľnosti projektu (v zmysle č. 65 NSU) .** |
| Formát predloženia prílohy: **Sken (vo formáte pdf.) cez ITMS21+** |
| V rámci tejto prílohy ŽoNFP žiadateľ predkladá:  Žiadateľ preukazuje splnenie prostredníctvom:  Žiadateľ predkladá „Výpis z listu vlastníctva“ len v prípade, že nie je možné overiť aktuálne informácie vlastníctva vo verejne dostupných informačných systémoch verejnej správy, napr. <https://oversi.gov.sk>, <https://kataster.skgeodesy.sk/eskn-portal/>, [www.geoportal.sk](http://www.geoportal.sk), a to z dôvodu dodržania zákonného postupu podľa § 1 ods. 1 až 3 zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).  V prípade výlučného vlastníctva:   * Výpis z listu vlastníctva preukazujúci vlastnícke práva k nehnuteľnostiam   V prípade podielového a bezpodielového spoluvlastníctva:   * Výpis z listu vlastníctva preukazujúci vlastnícke práva k nehnuteľnostiam, * Súhlas podielového spoluvlastníka/podielových spoluvlastníkov na užívanie spoločnej veci na podnikateľskú činnosť žiadateľa a na všetky úkony súvisiace alebo potrebné na realizáciu projektu žiadateľa ako spoluvlastníka veci, pričom v súhlase sa výslovne uvedie, že tento súhlas sa vydáva podľa §139 Občianskeho zákonníka ako súhlas ostatných podielových spoluvlastníkov na hospodárenie so spoločnou vecou, * Súhlas bezpodielového spoluvlastníka na užívanie spoločnej veci na podnikateľskú činnosť žiadateľa a na všetky úkony súvisiace alebo potrebné na realizáciu projektu žiadateľa ako spoluvlastníka veci, pričom v súhlase sa výslovne uvedie, že tento súhlas sa vydáva podľa §145 ods. 1 Občianskeho zákonníka.   V prípade prenájmu nehnuteľností:   * Výpis z listu vlastníctva preukazujúci vlastnícke práva vlastníka/všetkých spoluvlastníkov k nehnuteľnostiam, * Katastrálnu mapu s vyznačením nehnuteľností, v rámci ktorých sa projekt realizuje, * Platnú zmluvu o prenájme s vlastníkom/všetkými spoluvlastníkmi nehnuteľností, pričom účinnosť zmluvy o prenájme môže byť odložená. Zmluva o prenájme musí nadobudnúť účinnosť najneskôr v deň nadobudnutia účinnosti zmluvy o poskytnutí NFP, * Zmluva o nájme sa uzatvára v zmysle zákona č. 116/1990 Zb. o nájme a podnájme nebytových priestorov v znení neskorších predpisov, alebo v zmysle Občianskeho zákonníka, * Pod prenájmom sa pritom rozumie zmluvne dohodnutý prenájom medzi:   vlastníkom nehnuteľnosti a žiadateľom,   * podielovým spoluvlastníkom/podielovými spoluvlastníkmi nehnuteľnosti a žiadateľom.   V prípade podnájmu nehnuteľností:   * Výpis z listu vlastníctva preukazujúci vlastnícke práva prenajímateľa, * Katastrálnu mapu s vyznačením nehnuteľností, v rámci ktorých sa projekt realizuje, * Platnú a účinnú zmluvu o podnájme, ako aj platnú a účinnú nájomnú zmluvu, prípadne všetky relevantné podnájomné zmluvy platné a účinné na obdobie realizácie a udržateľnosti projektu, * Nájomná/podnájomná zmluva, súhlas podielového, resp. bezpodielového spoluvlastníka musí byť uzatvorená/udelený: na dobu neurčitú, alebo   na dobu určitú, ktorá zahŕňa minimálne obdobie od začatia prác na projekte do uplynutia 3 rokov (v zmysle Nariadenia európskeho parlamentu a rady EÚ 2021/1060 z 24. júna 2021 - (ďalej len „NSU“) Čl. 65), resp. 5 rokov (ak je žiadateľom podnik mimo kategórie MSP) nasledujúcich po finančnom ukončení projektu a schválením poslednej následnej monitorovacej správy,   * V prípade, že projekt je realizovaný na pozemkoch s nezisteným vlastníkom v zmysle zákona č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov žiadateľ predkladá súhlas Slovenského pozemkového fondu, z ktorého vyplýva právo uskutočniť projekt a právo užívať nehnuteľnosť v súlade s projektom   V prípade kombinácie vyššie uvedených právnych vzťahov: žiadateľ predkladá všetky vyššie uvedené doklady. |

1. Zákon č. 543/2002 Z. z. Zákon o ochrane prírody a krajiny (ďalej len „zákon o ochrane prírody a krajiny“) [↑](#footnote-ref-1)